બેન્કોમાં નોટબંધી બાદ ત્રણ મહિના કરતાં પણ વધુનો સમય વીતી ગયો છે તેમ છતાં પણ નાણાકીય અછતના કારણે મોટા ભાગના એટીએમ પૂરી રીતે કામ કરતા થયા નથી. એટલું જ નહીં જે એટીએમમાં નોટો પ્રાપ્ત છે તેમાં રૂપિયા ૫૦૦ અને ૨૦૦૦ની જ ચલણી નોટો પ્રાપ્ત થાય છે, જેના કારણે નાના ગ્રાહકોને રૂ. ૧૦૦ જેવી નાની રકમની ચલણી નોટો લેવામાં મુશ્કેલીનો સામનો કરવો પડે છે. આવા ગ્રાહકો નાની નોટો મેળવવા માટે બેન્કો પર જ નિર્ભર રહે છે. આ સંજોગોમાં સળંગ ત્રણ દિવસની રજાના કારણે નાના ખાતેદારોને પારાવાર મુશ્કેલીનો સામનો કરવો પડી શકે છે.